หุ้นปิดเช้าบวก 2.95 จุด
ตลาดหลักทรัพย์ปิดตลาดช่วงเช้าวันนี้ที่ระดับ 1,096.96 จุด เพิ่มขึ้น 2.95 จุด(+0.27%) มูลค่าการซื้อขาย 12,118 ล้านบาท
7 ก.พ. 2555

ตลาดหลักทรัพย์ปิดตลาดช่วงเช้าวันนี้ที่ระดับ 1,096.96 จุด เพิ่มขึ้น 2.95 จุด(+0.27%) มูลค่าการซื้อขาย 12,118 ล้านบาท 
การซื้อขายหุ้นช่วงเช้าวันนี้ ดัชนีเปิดตลาดขึ้นแดนบวกและแกว่งตัวผันผวนลงมาในแดนลบบางช่วง โดยแตะจุดสูงสุดของช่วงเช้าที่ 1,098.68 จุด และแตะจุดต่ำสุดของช่วงเช้าที่ระดับ 1,092.77 จุด
นายกวี ชูกิจเกษม ผู้ช่วยกรรมการมการผู้จัดการ บล.กสิกรไทย กล่าวว่า ตลาดหุ้นเช้านี้แกว่งตัวรอความชัดเจนบ่ายนี้ว่ากรีซจะตอบรับเงื่อนไขการให้ความช่วยเหลือของสหภาพยุโรป(อียู)อย่างไร นักลงทุนจึงยังไม่กล้าซื้อ เพราะหากกรีซตัดสินใจเหนือความคาดหมายก็จะทำให้หุ้นปรับลงแรง ดังนั้น เพื่อตัดความเสี่ยงหลายคนจึง wait&amp;see แต่สังเกตว่าไม่มีแรงขายหุ้นออกมาแสดงว่าส่วนใหญ่ยังมั่นใจกรีซน่าจะตอบรับเงื่อนไข แต่ก็ยังไม่กล้าซื้อเพิ่ม เพราะก่อนหน้าซื้อไปมากพอควรแล้ว 
ประกอบกับ ปัจจัยในประเทศวันนี้ค่อนข้างนิ่ง Earning Season ของไตรมาส 4/54 ยังเข้ามาไม่เต็มที่ จึงไม่มีประเด็นในประเทศที่จะเข้ามาเก็งกำไรในช่วงนี้ด้วย ทำให้วอลุ่มเบาบาง
แนวโน้มช่วงบ่ายตลาดฯคงจะแกว่งตัวคล้ายช่วงเช้า รอผลแก้ปัญหาหนี้ของกรีซ
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่           PTTGC มูลค่าการซื้อขาย 1,351.75 ล้านบาท ปิดที่  68.25 บาท เพิ่มขึ้น 1.25 บาท          IVL   มูลค่าการซื้อขาย   883.20 ล้านบาท ปิดที่  33.75 บาท เพิ่มขึ้น 0.50 บาท          BBL   มูลค่าการซื้อขาย   597.76 ล้านบาท ปิดที่ 158.00 บาท เพิ่มขึ้น 1.50 บาท           PTT   มูลค่าการซื้อขาย   511.67 ล้านบาท ปิดที่ 342.00 บาท เพิ่มขึ้น 1.00 บาท          CPF   มูลค่าการซื้อขาย   394.11 ล้านบาท ปิดที่  37.50 บาท เพิ่มขึ้น 0.25 บาท